Source: http://politeia.org.ro/stiri-revista-presei/revista-presei-27-mai-ccr-vrea-reparatie-morala-si-cu-onoarea-noastra-de-alegatori-cum-ramane/46810/
Timestamp: 2017-10-18 07:42:24+00:00

Document:
Revista Presei – 27 mai. CCR vrea reparație morală. Și cu onoarea noastră de alegători, cum rămâne? | PoliteiaWorld
Home » Stiri / Revista Presei	» Revista Presei – 27 mai. CCR vrea reparație morală. Și cu onoarea noastră de alegători, cum rămâne?
Revista Presei – 27 mai. CCR vrea reparație morală. Și cu onoarea noastră de alegători, cum rămâne?
27/05/2016 Autor Cetatean Categorii: Stiri / Revista Presei
Hristos a inviat! Astazi este vineri, 27 mai. Vremea va continua să se încălzească, dar va fi în general instabilă în jumătatea de est a ţării şi la munte unde, îndeosebi după-amiaza şi seara, vor fi înnorări temporar accentuate, local averse, descărcări electrice şi intensificări de scurtă durată ale vântului, informează ANM. Vremea va continua să se încălzească, dar va fi în general instabilă în jumătatea de est a ţării şi la munte unde, îndeosebi după-amiaza şi seara, vor fi înnorări temporar accentuate, local averse, descărcări electrice şi intensificări de scurtă durată ale vântului. Vor fi condiţii de grindină şi, pe arii restrânse, se vor mai cumula cantităţi de apă de peste 15 l/mp. În restul teritoriului, cerul va fi variabil, iar astfel de fenomene se vor semnala izolat. Temperaturile maxime vor fi de la 19…20 de grade pe litoral şi în depresiuni, până în jurul a 28 de grade în Câmpia de Vest; minimele termice se vor încadra între 8 şi 17 grade, uşor mai scăzute în depresiunile intramontane. Spre dimineaţă vor fi condiţii de ceaţă. BUCUREŞTI: vremea se va încălzi uşor. Cerul va fi variabil, cu înnorări temporar accentuate după-amiaza şi seara când vor fi averse şi descărcări electrice. Vântul va sufla slab şi moderat. Temperatura maximă se va situa în jurul valorii de 24 de grade, iar cea minimă va fi de 13…14 grade, mai scăzută în zona preorăşenească.
Încă un element care adânceşte misterul morţii lui Dan Condrea. Răspunsul Poliţiei Locale, pentru Digi24. La patru zile de la accidentul în care a murit Dan Condrea, încă nu e clar cum a ajuns acesta la locul impactului. Omul de afaceri pare să fi evitat absolut toate camerele de supraveghere din zonă. Chiar şi plecarea de acasă a patronului Hexi Pharma e învăluită in mister. Reporterii Digi24 au analizat din nou imaginile suprinse de camere. Nici urmă de maşina lui Condrea. Imaginea de ansamblu a cartierului în care locuia Dan Condrea arată că acesta este deliminat pe de o parte de Strada Nadeş, pe de altă parte de Şoseaua Bucureşti-Târgovişte. Casa patronului Hexi este situată în apropiere de ieşirea spre Naidăş, casa fostei sale soţii, de unde trebuia să îşi ia, în jur de ora 18, copilul din prima căsătorie. Când a plecat de acasă, i-a spus partenerei de viaţă că merge la Ploieşti, apoi trece să îşi ia fetiţa. Aici, la o distanţă de doar 50 de metri de ieşirea din cartierul rezidenţial, este amplasată o cameră de luat vedere. Reporterii Digi24 au vizionat imaginile surprinse duminică seara, între 16.00 şi 18.00, iar autoturismul condus de Dan Condrea nu apare în imagini. Asta deşi paznicii complexului rezidenţial au spus că aceasta este ieşirea folosită de omul de afaceri duminică seara. Discuţia din data de 23 mai, dintre reporterii Digi24 şi un paznic al complexului. Integral pe Digi24
Stenograme. Cum îi păcălea Nicuşor Constantinescu pe magistraţi că este în spital în timp ce petrecea în centrul staţiunii Mamaia. Preşedintele Consiliului Judeţean (CJ) Constanţa, Nicuşor Constantinescu, se interna în spital de fiecare dată înainte de un termen de judecată, pentru a tergiversa procesul în care contesta o condamnare de trei ani şi jumătate pentru abuz în serviciu. Aceasta este concluzia magistraţilor care au decis că judecarea cazului se va face cu politicianul în arest, la Spitalul Penitenciarului Poartă Albă. Preşedintele Consiliului Judeţean (CJ) Constanţa, Nicuşor Constantinescu, a făcut obiectul unui mandat de supraveghere tehnică emis de judecători. Motivul: refuza să se prezinte la Curtea de Apel Constanţa la audierile finale din dosarul „Centrului Militar Zonal”. În acest proces, Constantinescu contestă o condamnare de trei ani şi jumătate pentru abuz în serviciu, dată de Tribunalul Constanţa. Decizia Curţii de Apel Constanţa va fi definitivă. Detaliile despre mandatul de supraveghere tehnică apar în motivarea Curţii de Apel Constanţa care a decis vinerea trecută arestarea preventivă a baronului constănţean. Judecătorii s-au convins că Nicuşor Constantinescu susţinea că este internat la Sanatoriul Balnear şi de Recuperare Techirghiol, pentru a nu se prezenta la instanţă, dar părăsea frecvent unitatea medicală. Astfel că deşi în acte apărea internat, el era în alte locaţii de pe raza oraşului Constanţa. Magistraţii au observat că Nicuşor Constantinescu rămânea în sanatoriu doar pe perioade scurte de timp, atât cât să treacă termenul de judecată. Bolnav „la termen” Magistraţii au insistat de mai multe ori ca Nicuşor Constantinescu să vină în sala de judecată, şi chiar s-au oferit să–l audieze la Sanatoriu, dar avocaţii acestuia au zis că vor ca audierea să fie în şedinţă publică. La fiecare termen, Nicuşor Constantinescu era bolnav, şi nu apărea din motive medicale. De exemplu, Nicuşor Constantinescu s-a internat pe 5 mai în Sanatoriu, în ziua în care era termen de judecată, iar în următoarele zile el deja părăsise unitatea medicală, deşi în acte figura internat. Anterior internării, politicianul stat acasă,în Constanţa, în perioada sărbătorii de Paşti (1 mai 2016-3 mai 2016), dar a avut mai multe deplasări în oraş. Integral pe Adevarul
Cui dădea mită patronul Hexi Pharma: De la spitale și partide, la servicii secrete. Dan Condrea, patronul Hexi Pharma decedat după ce a intrat cu mașina într-un copac, ar fi fost agent al Serviciului de Informații Externe (SIE), a declarat fosta sa soție, Laura Georgescu. Ca să obțină contracte pentru livrare de dezinfectanți diluați și să aibă protecție, Condrea ar fi dat mită multor persoane cu putere de decizie în spitale, politică și servicii secrete, a mai afirmat Georgescu. “Tot anturajul meu și al lui erau ofițeri SRI, SIE, DGIPI (…) L-am întrebat direct dacă este ofițer SIE. El nu mi-a răspuns nimic, deși de obicei îmi răspundea cu «Da» sau «Nu» (…) El era ofițer SIE, iar ofițerul nu se deconspiră”, a susținut fosta soție a patronului Hexi Pharma, . Aceasta a povestit presei că provine dintr-o familie cu tatăl fost militar, care avea prieteni din anturajul familiei Ceaușescu, dând și nume. Și despre familia lui Condrea a afirmat că ar fi fost apropiată de ofițeri. Ca să convingă auditoriul de realitatea spuselor sale, a arătat o fotografie de la nunta ei cu Dan Condrea, în care un alt bărbat care apare în imagine ar fi fost ofițer de la DIPI. Laura Georgescu a mai susținut că fostul ei soț era permanent protejat și filat de ofițeri de la Direcția de Informații și Protecție Internă (DIPI – serviciul secret al Ministerului Afacerilor Interne), cărora le plătea TVA la mașini. Protecția DIPI ar fi funcționat inclusiv la Poliția Rutieră, ca sa fie mai blândă cu el când depășea viteza (Condrea era vitezoman). Fosta nevastă a mai susținut că omul de afaceri mituia, că dădea bani directorilor din spitale, din diverse instituții și la partide, inclusiv unui parlamentar, membru al Comisiei de Sănătate, și că acasă avea un fișier cu toate persoanele care îl susțineau pe fostul soț în derularea afacerilor și obținerea contractelor și pe care îi plătea. De asemenea, că de aceste mituiri știa și directoarea Hexi Pharma, Flori Dinu. Integral pe Romania Libera
Filmările de pe camerele de luat vederi pot produce un scenariu halucinant. Martorii au văzut pe șosea „o clonă” a Opelului Astra, condus de Condrea | Dosarul Hexi Pharma. Nu s-a dezlegat misterul de ce pe camerele de luat vederi dinspre DN1, prin Corbeanca, și nici dinspre Buftea, nu apare mașina Opel Astra J a lui Dan Condrea. Nimeni nu știe de unde a apărut autoturismul a cărui epavă a fost găsită în locul în care și-a găsit sfârșitul fostul patron de la Hexi Pharma. În condițiile în care există și trei martori, misterul pare mai de nepătruns. E posibil, așa cum am arătat în ziarul de ieri și în cel de azi, ca Dan Condrea să fi intrat pe șosea dinspre un cartier rezidențial, unde și polițiștii căutau miercuri să afle răspunsuri. Revenind la martorii accidentului, Gabriela Pelin și biciclistul din Corbeanca (pe care localnicii spun că nu-l cunosc) trebuie subliniat, încă o dată, că aceștia nu au văzut impactul mașinii Opel Astra J cu copacul ci, conform declarațiilor date și anchetatorilor, au auzit doar o bubuitură. Femeia spune că, după ce a depășit-o pe porțiunea de șosea dreaptă, conducând cu circa 100 km/h, șoferul din Opel s-a depărtat și a ieșit din raza ei vizuală. Tot ea spune că pe toată șoseaua nu era nimeni, că nu venea din nicio parte vreun alt autoturism. Biciclistul a susținut că stătea pe loc, că a văzut autoturismul care a trecut pe lângă el, dar nu a auzit decât un zgomot puternic. Era cu spatele și n-a văzut altceva. S-a apropiat de locul accidentului numai împreună cu Gabriela Pelin. Aceasta a spus că era foarte speriat și că nu poate să se apropie de posibilele victime fiindcă îi e frică de sânge. Integral pe EVZ
CSM: Afirmaţiile lui Traian Băsescu aduc atingere independenţei procurorilor DNA. Plenul CSM a apreciat joi că afirmaţiile lui Traian Băsescu, lider al Partidului Mişcarea Populară, lansate, pe 17 aprilie, în spaţiul public, în cadrul unei emisiuni televizate, sunt de natură să producă un impact negativ asupra credibilităţii sistemului judiciar, aducând atingere independenţei procurorilor DNA, independenţei şi prestigiului sistemului judiciar în ansamblul său. De asemenea, în temeiul protocolului privind colaborarea dintre CSM şi CNA încheiat pe 17 noiembrie 2011, plenul Consiliului a hotărât şi sesizarea Consiliului Naţional al Audiovizualului în acest caz, informează un comunicat. Verificările au fost efectuate de Inspecţia Judiciară la solicitarea din data de 22 aprilie a preşedintelui CSM. Acestea au vizat afirmaţiile lui Traian Băsescu referitoare la justiţie în general şi la activitatea Direcţiei Naţionale Anticorupţie – lansate în emisiunea “News Line”, difuzată de postul de televiziune România TV, pe 17 aprilie, reluate în cadrul postării pe contul de Facebook în data de 18 aprilie, prezentate şi comentate de o parte a mass-media online. “Prin afirmaţiile menţionate s-a creat o impresie publică defavorabilă privind activitatea justiţiei şi a procurorilor DNA, inducându-se ideea că aceasta se desfăşoară cu încălcarea dispoziţiilor legale. S-a afirmat că justiţia şi procurorii acţionează la comanda unor grupuri de interese în componenţa cărora se regăsesc inclusiv reprezentanţi ai sistemului judiciar, urmărindu-se discreditarea Parlamentului şi distrugerea unor instituţii politice. Mai mult, prin referiri exprese la dosare penale de impact instrumentate de DNA (‘Microsoft’, ‘ANRP’), se acreditează ideea că procurorii nu acţionează pentru recuperarea prejudiciilor cauzate prin infracţiuni, ci urmăresc să controleze decizia politică”, se arată în comunicat. Integral pe Romania Libera
Studiu. În peste jumătate din maternitățile din România nu se pot face analize pe timpul nopții. Nașterea unui copil reprezintă o adevărată aventură în cele mai multe maternități din România. Un studiu al organizației „Salvați Copiii”, care arată în mai mult de jumătate dintre maternitățile de la noi nu se pot face analize pe timpul nopții. Personalul de specialitate lipsește, așa că femeile gravide trebuie să nască în timpul programului de lucru, căci nu toate maternitățile au gărzi permanente. În cazul unei nașteri premature, sunt șanse mari ca cea mai apropiată maternitate să nu îi fie de folos viitoarei mame. În 58 la sută dintre maternitățile de la noi nu există gărzi permanente, așa că sunt șanse reale ca în miez de noapte spre exemplu. salvarea să ducă pacienta la un Centru Regional. Deși mai bine echipate decât restul, acestea sunt destul de puține la număr și drumul până la o maternitate unde nașterea poate avea loc în orice zi și la orice oră poate dura destul de mult. Chiar în eventualitatea în care medicul se află la muncă pe timpul nopții, acesta trebuie să se descurce cum poate. Ecografiile de exemplu, nu se pot face în peste o treime dintre maternitățile de la noi. Probleme au însă și medicii care au nevoie de analize de sânge pe timpul nopții sau în zilele nelucrătoare, căci aproape jumătate dintre laboratoare nu funcționează cu program permament. Chiar și în marile orașe sunt probleme, căci în 11 la sută dintre Centrele Regionale nu se fac analize pe timpul nopții sau în weekend. Integral pe Digi24
Ministerul Sanatatii publica contractele pentru dezinfectanti. Al Carina, lider pe piata in 2015, cu un contract urias de 10 milioane lei la Targu Mures. Pe locul doi, Hexi Pharma, cu aproape 8 milioane in total. Ministerul Sanatatii a publicat, joi, lista tuturor contractelor de achizitii de substante biocide raportate in Sistemul Electronic de Achizitii Publice (SEAP) in anul 2015 si o analiza comparativa a acestor contracte pe mai multi factori. Potrivit datelor, Al Carina SRL a avut in 2015 contracte in valoare de 10.036.644 cu spitalele din Romania, dintre care un singur contract urias, de 10 milioane de lei, cu Spitalul de urgenta Targu Mures. Potrivit anuntului de atribuire din SEAP, e vorba de un acord cadru pe trei ani de furnizare antiseptice si dezinfectante. Urmeaza Hexi Pharma, care in anul 2015, a avut contracte pentru dezinfectanti cu spitalele de stat in valoare totala de 7.928.378 lei. Si Hexi Pharma a castigat cu Spitalul de Urgenta din Targu Mures un contract de circa patru milioane de lei. Directorul Spitalului de Urgenta Targu Mures este dr. Ion Claudiu Puiac, preşedintele UNPR Mureş. Puiac este primul pe lista candidatilor UNPR pentru Consiliul Judetean Mures (sursa). Ministerul a avut in considerare contractele castigate in urma licitatiilor deschise, a negocierilor fara anunt, a invitatiilor de participare si cumpararile directe, online si offline realizate de toate spitalele din Romania in anul 2015. Integral pe Hotnews
CCR il da in judecata pe jurnalistul Liviu Avram: “Cerem o reparatie morala”. CCR il va da in judecata pe jurnalistul Liviu Avram dupa ce acesta a afirmat intr-un editorial ca “judecatorii CCR au fost (…) niste ticalosi”, a declarat, joi, presedintele CCR, Augustin Zegrean. “Curtea Constitutionala il va da in judecata pe Liviu Avram pentru ca a jignit institutia. (Vom face acest demers-n.red.) foarte repede. Noi nu o sa facem o plangere penala impotriva sa, nu dorim sa intre la inchisoare. O sa ii cerem o reparatie morala pentru institutie. Totusi suntem acolo oameni cu multa experienta de viata, cu multa scoala, cu multi ani de munca. Nu cred ca este cazul sa ne faca ticalosi”, a declarat presedintele CCR, Augustin Zegrean. In replica, Liviu Avram a sustinut, pe Facebook, ca demersul CCR “e de bine”, afirmand ca abia asteapta sa explice in fata unei instante ce a scris in editorialul sau. “Eu zic ca e de bine. Abia astept sa explic in fata unei instante ceea ce, foarte pe scurt, am scris in acel articol”, a scris Liviu Avram, pe Facebook. “Privind acum retrospectiv, inteleg ca mi-am batut gura de pomana la Curtea Constitutionala, ca am chinuit de pomana rabdarea bietilor oameni si ca decizia de neimplicare era deja luata inaintea judecatii. Indiferent ce justificari vor pune in motivari, am convingerea ca deciziile date pe 4 si pe 11 mai au fost eminamente politice si n-au avut nicio legatura nici cu dreptul, nici cu dreptatea. Si atunci cum sa le zici altfel?”, a mai sustinut Liviu Avram. Integral pe Ziare.com
Agenţia Naţională a Medicamentelor: Vaccinurile din Kazahstan, autorizate pentru nevoi speciale. Agenţia Naţională a Medicamentelor oferă explicaţii, după ce Corpului de Control al premierului a constatat că în România au ajuns peste 107.000 de doze de vaccin hexavalent destinat pieţei din Kazahstan şi neautorizat în Uniunea Europeană. Într-un comunicat transmis Agerpres, Agenţia Medicamentelor precizează că vaccinurile au ajuns în ţară cu o autorizaţie pentru nevoie speciale, deoarece se înregistrau probleme în aprovizionarea cu acest tip de ser. Documentul spune şi că dozele sunt fabricate în Franţa şi verificate în Belgia. „Discontinuitatea în aprovizionare cu vaccinul Hexacima al producătorului Sanofi Pasteur a impus, în decembrie 2015, ca măsură de protecție a sănătății publice, asigurarea disponibilității prin pârghia legislativă a autorizației pentru nevoi speciale a vaccinului Hexaxim al aceluiași producător (un număr de 107.300 doze vaccin), după modelul și al altor state membre UE (cazul Belgiei, Poloniei, de exemplu). Scopul acestor proceduri a fost acela de a asigura continuitatea programelor naționale de imunizare, cu respectarea criteriilor riguroase privind autorizarea”, se arată în comunicatul Agenţiei Naţionale a Medicamentelor. Integral pe Digi24
34 Raspunsuri la Revista Presei – 27 mai. CCR vrea reparație morală. Și cu onoarea noastră de alegători, cum rămâne?
Sare'n Ochi27/05/2016 at 09:08
Cetatean27/05/2016 at 10:02
mar27/05/2016 at 10:03
multe mistere, mult prea multe. Si ca scenariul sa fie complet, in cadru intra fosta sotie “tulburata rau” si cu istoric de specialitate.
Ce nu pricep eu, cum au putut ieri sa “sara” gurnalistii pe un astfel de om, ptr. ca nu ai nevoie de studii de specialitate ca sa vezi ca sunt probleme mari. Azi au scos documente care probeaza problemele de sanatate, ieri era o sursa credibila.
Nenorocitii nu mai au limita. Avem o presa bolnava, cu probleme mult mai grave decat ale victimei, ptr. 1 ora de rating sunt in stare de orice..
zigzag27/05/2016 at 10:29
Si … un week linistit tuturor 😀 !
Monik27/05/2016 at 10:54
O minunatie de titlu 🙂 Fain rau!
Ref la descentralizare, mi-am amintit de Cadariu care a spus “Nu trebuie să compromitem ideea de descentralizare”… nu mai retin contextul, da’ ca sa vorbesti despre asta cu dragnea, toba… amicu’ lui duicu, baronul de Mehedinti, in buzunarele caruia au ajuns 70%-80%, nu mai retin exact, din banii pentru sanatatea judetului.
miki27/05/2016 at 10:58
Scandalul Hexi a ajuns in presa internationala.
http://www.theguardian.com/world/2016/may/26/romanias-great-antiseptic-dilution-scam-spreads-fury-and-infection
zigzag27/05/2016 at 11:11
Buna , mai ramane sa ajunga la urechile tuturor romanilor si sa ne organizam sa iesim in strada vreo 500 mii de oameni – sa ii terminam pe astia cu parlamentul lor ilegitim . Daca ii obligam sa demisioneze inainte de finalul mandatului de parlamentar cred ca nu vor beneficia nici de pensiile speciale pe care si le-au votat .
mar27/05/2016 at 11:08
Din ce in ce mai rau 🙁
http://www.hotnews.ro/stiri-esential-21031094-pacienta-din-sua-depistata-super-bacterie-nu-poate-ucisa-niciun-antibiotic-cameron-cere-liderilor-g7-masuri-fata-astfel-cazuri-poate-sfarsitul-medicinei-moderne.htm
zigzag27/05/2016 at 11:16
Procurorii de la Parchetul de pe langa Judecatoria Sectorului 1 au inceput urmarirea penala in rem pentru fapte de abuz in serviciu in cazul sesizarii Corpului de Control pentru nefunctionalitatea Sectiei de Arsi de la Spitalul Floreasca, au declarat surse judiciare pentru Mediafax.
Procurorii de la Parchetul de pe langa Judecatoria Sectorului 1 au inceput urmarirea penala in rem pentru fapte de abuz in serviciu in dosarul deschis ca urmare a sesizarii Corpului de Control al ministrului Sanatatii, inregistrata la inceputul saptamanii, in urma neregulilor gasite la Unitatea de ingrijire a arsilor gravi de la Spitalul Clinic de Urgenta Floreasca, au declarat surse judiciare pentru MEDIAFAX.
http://www.hotnews.ro/stiri-esential-21031041-inceput-urmarirea-penala-pentru-abuz-serviciu-cazul-sectiei-arsi-floreasca.htm
Unitate de ingrijire a arsilor fara .. evacuare in caz de incediu !!! – nivel maxim de imbecilitate si nesimtire criminala –
“De asemenea, s-a mai constatat ca nu este prevazuta o evacuare in caz de incendiu a Unitatii de ingrijire a arsilor gravi si ca lipsesc procedurile de acces al pacientului ars grav in unitate, precum si procedurile si protocoalele de tratament ale pacientului in interiorul unitatii ”
Daca te prindea un incendiu in unitate ma arafatule asasin ??
mar27/05/2016 at 11:18
merita citit ptr. ca are dreptate.
http://www.cristoiublog.ro/gindul-de-vineri-27-mai-2016/
zigzag27/05/2016 at 11:24
am inteles ca latrina 3 s a apucat sa faca dezvaluiri despre mafia care a jefuit municipiul Iasi .
oare cretinii aia de telespectatori ai lor nu se intreaba .. ma cum dreq dar nu latrina 3 ne a pus sa l votam pe nechita la iasi , pe oprescu la bucuresti etc etc ?
jigodiile alea ale lui felix sunt complici la crima , sa nu creada ca vor scapa usor !
mar27/05/2016 at 11:47
Iasi – am inteles ca vicele, care-l acoperea pe nechita se vrea primar. din ce am vorbit cu cineva,sunt si sanse sa castige.
Monik27/05/2016 at 11:32
Am vazut si asta: http://www.hotnews.ro/stiri-doctorh_actualitate-21031110-rata-deceselor-din-cauza-cancerului-randul-tinerilor-europeni-atins-cote-alarmante-studiu.htm
Iar de iodul din sare… de ff multi copii cu probleme.
Pavel Chirila: ”Poporul roman este agresat cu iod. Excesul de iod duce la cancer de tiroida. In plus, cresc alergiile.“
“Cancerul, in acesti patru ani si jumatate (2002-2006), a crescut de doua ori. Hipertiroidia a crescut de 5,6 ori. Ca sa dublezi numarul de cancere intr-o tara, pe propriul tau popor, mi se pare cinic” (Dr. Chirila)
Ce-a facut Guvernul Tariceanu/Nicolaescu? In 2006, chiar in saptamana in care erau prezentate rezultatele studiilor, a aproba dublarea cantitatii de iod din sare. Rezultatul, astazi… 🙁
zigzag27/05/2016 at 11:58
in 2006 spunea Parintele Iustin Parvu ca , copii romanilor sunt omorati cu zile in spitale si hraniti planificat sa le fie distrusa sanatatea . au sarit unii atunci ( si dupa ) sa-l faca popa ortodox , retrograd mai nush cum . azi se vede ca stia ce vorbeste !
intamplator27/05/2016 at 12:11
“iodizarea”a fost impusa din anii 50
Cred ca e obligatorie printr o directiva europeana
Cat despre antibiotice ,”inapoi la sulfamide”
Cat despre medicamente,in general din cele cateva mii(sau zeci de mii)aflate in vanzarw,doar vreo 2-300 sunt cu adevarat eficiente
Restul,la fel ca si “suplimentii alimentari”e marketing si moda
zigzag27/05/2016 at 12:15
salut http://www.spodas.ro/revista/index.php/revista/article/viewFile/29/25 😀
A A27/05/2016 at 12:24
Da, si cine face azi agresiunea geofizica impotriva Romaniei – prin comert cu coruptii – si pentru jefuirea plaiurilor + alienare a locuitorilor majoritari (cretini?) ?
zigzag27/05/2016 at 12:31
oligarhi rusi , miliardari -finantatori de serrv de info ai altor state cu interese in zona , state ( gen rusia ) care nu si doresc o Ro scapata de sub control etc . va dati seama unde era Ro azi daca jaful ar fi fost doar pe jumatate din cat a fost . si inca mai avem resurse de furat .
A A27/05/2016 at 12:36
Da, imi dau bine seama unde ar fi fost. Si nu sunt numai porci rusi.
zigzag27/05/2016 at 12:39
corect , nu’s doar ei . m-am abtinut sa-i numesc si pe ceilalti ca se sidereaza elitele :))
intamplator27/05/2016 at 12:25
Deja “gurile rele” spun ca e in curs razboiul climatic/ tesla a facut niste experimente prin anii 30,brevetele sunt secrete si azi
Cei ce sustin ca exista acest gen de razboi aduc dovezi despre “devierea”unor uragane,schimbari de directii de ploi…
Nu cred in conspirationism,dar aici pare a fi un sambure de adevar
La fel si razboiul geofizic,nu iese fum fara foc
zigzag27/05/2016 at 12:28
Sunt firme private care , contra cost se ocupa sa nu ti ploua la nunta sau un party in aer liber 🙂 . asta e cadou de weekend -http://www.ynetnews.com/articles/0,7340,L-4090992,00.html
citit si comentariile daca aveti timp 🙂
zigzag27/05/2016 at 13:21
bilantul politrucilor adusi la putere de latrina 3 , ghitatv , labe1tv si alte jeguri din “mass media ”
http://www.gandul.info/eu-primar/tu-stii-unde-au-ajuns-banii-tai-cum-au-spart-bugetele-primarii-bucurestiului-15380994
l-au uitat pe condamnatul definitiv , Mimo – consiglier al lui oprescu .
zigzag27/05/2016 at 13:31
,”in cursul lunilor iunie si decembrie 2013, inculpatul Adamescu Bogdan Alexander, impreuna cu tatal sau, a remis, prin intermediari, sumele de 15.000 euro respectiv 23.000 lei magistratilor Stanciu Ion si Roventa Elena, judecatori la Tribunalul Bucuresti – Sectia VII Civila pentru ca in schimb, acestia sa dispuna, in dosare privind procedura insolventei, solutii favorabile unora dintre societatile la care actionar era Adamescu Grigore Dan.” http://stirileprotv.ro/stiri/actualitate/fiul-milionarului-adamescu-cautat-de-politistii-din-intreaga-europa-acuzatiile-grave-pe-care-i-le-aduc-procurorii.html
zigzag27/05/2016 at 13:32
http://stirileprotv.ro/stiri/actualitate/procurorul-general-va-face-verificari-in-cazul-informarilor-venite-de-la-sri-nu-apare-doar-societatea-hexi-pharma.html
mar27/05/2016 at 13:58
Socant! Si totusi se duc la scoala.
http://www.hotnews.ro/stiri-international-21031750-video-cel-mai-terifiant-drum-catre-scoala-copii-dintr-sat-chinez-coboara-stanca-verticala-800-metri.htm
Monik27/05/2016 at 14:07
Sunt multe articole de genul asta.
Eu azi am dat peste acesta:
http://epochtimes-romania.com/news/protectionismul-a-devenit-umbrela-produselor-contrafacute-si-a-practicilor-necinstite-in-afaceri-in-china—197507
“Colegii” silesc sa-i intreaca? 🙁
zigzag27/05/2016 at 14:23
chinezii au intrat cu “miere de albine ” pe piata romaneasca ( ca Rumunu iubeste strainii la greu ! ) , adica apa , plastic topit si zahar la pretul de 8 ron . falimentarea apicultorilor romani fiind urmatorul pas .
zigzag27/05/2016 at 14:30
raionul sovietic Prahova http://www.flux24.ro/exclusiv-dezvaluiri-bomba-ale-unui-fost-ofiter-sri-in-hexipharma-legatura-cu-ploiesti-sri-crima-organizata-un-complex-rezidential-si-un-senator/
zigzag27/05/2016 at 14:41
http://anticoruptie.hotnews.ro/stiri-anticoruptie-21032248-dan-adamescu-patru-ani-patru-luni-inchisoare-executare-decizia-definitiva.htm
zigzag27/05/2016 at 15:00
Postare noua : http://politeia.org.ro/editoriale/an-zbuciumat-intr-o-lume-periculoasa-antibiotice/46826/
Monik27/05/2016 at 15:44
Miere de… albine?!? Albine in China? Cat de indragostit sa fii sa vezi pe ceata aia, de au dat-o si la TV, nu doar pe net, fb, ziare, samd, albinute in zbor?
http://agrointel.ro/53189/foto-ramasi-fara-albine-chinezii-au-ajuns-sa-faca-polenizarea-manual/
zigzag27/05/2016 at 15:49
sa mergem la alti prieteni ai Ro , care rad padurile romanesti de pe fata pamantului – precum termitele :
“Ca o concluzie generală, toți producătorii români de lapte care au avut prilejul să descopere micile ferme din Alpi au revenit în țară cu impresia faptului că austriecii se feresc de ei, semn că se tem de competiția pe care ar putea-o aduce laptele românesc pe piața austriacă.”
http://agrointel.ro/52220/fermieri-romani-socati-de-ce-au-vazut-in-fermele-din-alpi-produc-iaurt-bio-cu-chimicale-si-il-vand-in-scoli/
Monik27/05/2016 at 15:56
Am uitat de “apa” din China… ca numai apa nu este.
Nu mai gasesc unde am citit ca “mai bine de 90% din apele din subteranul marilor orase chineze sunt complet poluate si peste 70% din apele raurilor si lacurilor chineze sunt de asemenea contaminate.”
« An zbuciumat intr-o lume periculoasa – Antibiotice
DSP-uri, Rafila, Minister, Hexi, Romchim, vaccinuri: putred, putred, putred! »
Arhiva Select Month October 2017 (21) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CCR 
 CCR 
 CCR 
 CSM 
 CSM 

CCR 
 CCR 
 CCR 
 CCR 
 CCR